Bree Masters

Bree Masters (født 24. juni 1995) er en australsk friidrettsutøver som konkurrerer i sprintløp. Hennes fremste internasjonale meritt er gull på 4x100 meter under Oseaniamesterskapet i friidrett 2022 og to individuelle medaljer fra samme mesterskap.

Idrettskarriere 
Masters fikk sølv på 100 meter under det australske mesterskapet i friidrett 2021. Den 19. februar 2022 satte hun personlig rekord på 200 meter med 23,32 sekunder under Garry Brown Shield-stevnet. Under det australske mesterskapet i 2022 kom hun igjen på andreplass på 100 meter, og hun fikk gull på 4 x 100 meter stafett og bronse på 200 meter under Melbourne Track Classic. Hun deltok i Oseaniamesterskapet i friidrett 2022, og fikk der tre medaljer. Individuelt ble hun nummer to på 100 meter og nummer tre på 200 meter, og hun deltok på det australske stafettlaget som vant 4 x 100 meter stafett. En uke etter oseaniamesterskapet deltok hun i VM i friidrett 2022, men ble der slått ut i forsøksheatet på 100 meter. Hun deltok også i Samveldelekene 2022, der Australia kom på fjerdeplass på 4 x 100 meter stafett, og individuelt nådde hun semifinalen på 100 meter.

Referanser

Eksterne lenker 
 
  Bree Masters – Athletics Australia

Personer fra Sydney
Australske sprintere
Oseaniamestere i friidrett
Deltakere for Australia under VM i friidrett 2022
Deltakere for Australia under VM i friidrett 2023